ใจสู้หรือเปล่า?
นายกฯลุงตู่ประกาศ ยังทำหน้าที่ต่อไป ไม่ไปไหนทั้งนั้น หลังเจอมรสุมลูกใหญ่ถึงกับต้องประกาศ ขอโทษ กับรัฐมนตรีร่วมคณะพร้อมที่จะรับผิดชอบและแก้ไขด้วยตนเองเพื่อสยบลาออก,ข่าว เขย่าขวด สุดสัปดาห์นี้รายการ เขย่าเก้าอี้ พล.อ.ประยุทธ์ จันทร์โอชา นายกฯรัฐบาลร้อยพ่อพันแม่,เล่นเอาการเมืองร้อนรุ่มขึ้นมาทันที,เมื่อนายกฯได้ขึ้นเวทีใหญ่เพื่อชี้แจงนโยบาย แนวทางการทำงานกับบรรดาข้าราชการระดับสูงทั่วประเทศ รัฐมนตรี ผู้บัญชาการเหล่าทัพ,ถือว่าประกาศต่อหน้าผู้ใต้บังคับบัญชา,ด้วยสีหน้าท่าทางดูเคร่งเครียด ที่บอกถึงอาการของคนระดับนี้ที่ไม่ค่อยได้เห็นบ่อยนัก ก็เลยตีความกันไปต่างๆ นานา,ด้วยประโยคที่ว่าผมขอโทษ ผมขอรับผิดชอบแต่ผู้เดียว ต้องไปศึกษารัฐธรรมนูญว่าเขียนไว้อย่างไร,แต่ยังคงจะมีรัฐบาลอยู่,พลันก็มีการตีความกันไปแล้วแต่มุมคิด ขึ้นอยู่กับความพึงพอใจ ความไม่พึงพอใจของแต่ละคน ทำนองว่า ถอดใจ แล้ว,คือพร้อมจะ ลาออก จากตำแหน่งนายกฯ,ประเด็นก็คือเรื่องการ ถวายสัตย์ ที่ถูกฝ่ายค้านไล่ล่ากันเป็นชุด เนื่องจากเข้าข่ายว่าคำถวายสัตย์นั้นไม่ครบถ้วนกระบวนความ,เลยส่งเสียงกันเกรียวกราว แบบนี้ต้องลาออก,จนกระทั่งเจ้าตัวต้องออกมายืนยันว่า ยังเป็นนายกฯต่อไม่ไปไหน เท่ากับว่ากลบเสียงวิพากษ์วิจารณ์ปฏิเสธว่าไม่ลาออกแน่,เหนืออื่นใดปมประเด็นที่เกิดขึ้นนั้นยังไม่มีใครยืนยันได้ว่ามีเหตุมาจากไหน เพราะอะไร มีอะไรล้ำลึกตรงจุดไหนเป็นความปกติที่ไม่ปกติ,ถือว่าไม่ธรรมดากับเรื่องทำนองนี้?,แต่เมื่อเป็นปัญหาก็ต้องแก้ไขในแนวทางที่มีความเป็นไปได้เพื่อคลี่คลายไปในทางที่ทำให้สังคมหายคับข้องใจ,เพียงแต่จะต้องดำเนินการให้เร็วที่สุดเพื่อยุติปัญหา,หากมองกันในทางการเมือง ถ้า พล.อ.ประยุทธ์ลาออกก็จะมีผลทำให้การเมืองเปลี่ยนไปทันที เพราะจะทำให้รัฐบาลต้องจบทันที,ประเด็นละเอียดอ่อนไหวอย่างนี้ หากเป็นไปตามที่คาดเดากันก็เท่ากับว่าสามารถกดดัน ขุน ให้หลุดจากวงจรโดยพลัน,ใครจะได้อะไร,แน่นอนว่าบรรดาหัวหน้าพรรคการเมืองไม่ใช่แค่ฝ่ายค้านเท่านั้น แต่ยังมีผลต่อพรรคการเมืองที่ร่วมรัฐบาลอีกด้วย,เท่ากับเปิดโอกาสให้แต่ละพรรค โดยเฉพาะหัวหน้าพรรคมีโอกาสที่จะก้าวไปสู่ตำแหน่งสูงสุดทางการเมืองโดยมิได้คาดหมายมาก่อน,เพราะมาเร็ว เคลมเร็ว อาจจะไม่มีโอกาสอย่างนี้ก็ได้หากรัฐบาลอยู่ยาวออกไปอันไม่ต่างจากการปิดเกมก็ได้,ยิ่งพรรครัฐบาลที่เรียกว่า พรรคจิ๋ว ได้ออกมาเคลื่อนไหวแสดงอาการอยากถอนตัวเพื่อไปเป็นฝ่ายค้านอิสระ,เนื่องจากไม่พอใจที่แกนนำพรรคพลังประชารัฐที่ไม่ปฏิบัติตามข้อตกลงทำให้ไม่ได้ตำแหน่งทางการเมือง,ยิ่งเห็นอาการผู้นำรัฐบาลที่เจอมรสุมก็เลยถือโอกาสกดดันซํ้าด้วยการประเมินเข้าข้างตัวเองว่าไปแน่ เลยปล่อยอาวุธทันที,นักการเมือง เยี่ยงนี้ใครคบหาสมาคมด้วย ถือว่านำความซวยเข้าบ้าน,ลิขิต จงสกุล
ข่าว เขย่าขวด สุดสัปดาห์นี้รายการ เขย่าเก้าอี้ พล.อ.ประยุทธ์ จันทร์โอชา นายกฯรัฐบาลร้อยพ่อพันแม่ เล่นเอาการเมืองร้อนรุ่มขึ้นมาทันที
ประยุทธ์ จันทร์โอชา,ลาออก,นายกรัฐมนตรี,สับรางวันอาทิตย์,ลิขิต จงสกุล,ข่าวเขย่าขวด